Búsetur hevur drúgvar royndir at gera barnaansingarstovnar. Vit hava bygt Dagstovnin á Velbastað og á Hamrinum, og nú verða dagstovnar í Søldarfirði og á Skála gjørdir. Allir stovnarir eru í einari hædd. Stovnurin á Velbastað er 650 fermetrar og hevur um 36 barnagarðspláss, 12 vøggustovupláss og 20 frítíðarskúlapláss, í alt 68 pláss. Tá dagstovnurin á Velbastað skuldi gerast, beyð Tórshavnar kommuna okkum og øðrum at koma við prosjektuppskoti, sum skuldi innihalda: • Prosjektuppskot (tekningar, frágreiðingar um installatiónir o. a.) • Tilfarsval • Innrætting av útiøki, herundir planting og parkeringsøki • Byggikostnað Innkomnu uppskotini blivu mett soleiðis, at prosjektið (arkitekturur) taldi 40%, dygdin á bygningi, tilfarsval o. tíl. taldi 20%, og prísurin taldi 40%. Vit vunnu kappingina við aðrar og veittu eina heildarloysn viðvíkjandi stovninum. Vit høvdu totalarbeiðstøku á Velbastað, sum merkir, at vit stóðu fyri øllum arbeiðstøkunum.